Toridža

Toridžas distrikts (angļu: Torridge District) ir nemetropoles distrikts Devonas grāfistē Anglijā, Apvienotajā Karalistē. Izvietojies grāfistes ziemeļrietumos, robežojas rietumos ar Kornvolu, dienvidos — ar Rietumdevonu, vet austrumos — ar Vidusdevonu un Ziemeļdevonu. Ziemeļos krastus apskalo Bristoles līcis un Ķeltu jūra. Distrikta administratīvais centrs un lielākā apdzīvotā vieta ir Bideforda. Daļu distrikta piekrastes teritorijas aizņem Ziemeļdevonas nacionālais ainavapvidus. Distrikts nodēvēts pa tā teritoriju plūstošās Toridžas upes vārdā. Distriktam administratīvi pieder Landi sala Ķeltu jūrā. Vēsture Distrikts tagadējās robežās izveidots 1974. gada 1. aprīlī, apvienojot Bidefordas un Greitoringtonas municipālos boro, Nortemas urbāno distriktu un Bidefordas, Holsvorti un Toringtonas lauku distriktus. Administratīvi ietilpst četras pilsētas — Bideforda (18 260 iedzīvotāji), Nortema (12 356), Greitoringtona (5797), Holsvorti (3475), un 59 pagasti. Atsauces Ārējās saites Vikikrātuvē par šo tēmu ir pieejami multivides faili. Skatīt: Toridža. Encyclopædia Britannica raksts (angliski)